Република Србија

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Број: 56/1-01

14. 2. 2023. године

**СВИМ ЧЛАНОВИМА НАСТАВНО-НАУЧНОГ ВЕЋА ФАКУЛТЕТА**

На основу члана 65. став 4. Закона о високом образовању заказујем **VIII** седницу НАСТАВНО-НАУЧНОГ ВЕЋА Филозофског факултета у Нишу,у академској 2022/2023. години, **за ПОНЕДЕЉАК, 20. ФЕБРУАР 2023. године,** са почетком у **1200** сати, која ће се одржати у амфитеатру Факултета, у приземљу.

За **VIII** седницу Наставно-научног већа Факултета предлажем следећи

**Д Н Е В Н И Р Е Д**

1. Разматрање и усвајање Извода из записника са VII седнице ННВ одржане 6. 2. 2022. године
2. Доношење одлуке о утврђивању предлога кандидата за чланa Савета Универзитета
3. Доношење предлога одлуке о усвајању Финансијског извештаја o пословању за 2022. годину
4. Доношење предлога одлуке о усвајању Финансијског плана за 2023. годину и Плана јавних набавки за 2023. годину
5. Доношење одлуке о образовању комисије за оцену и одбрану урађене докторске дисертације
6. Доношење одлуке о образовању комисије за оцену научне заснованости предложене теме докторске дисертацијe
7. Доношење одлукe о прихватању позитивних рецензија
8. Доношење одлука о додавању уџбеника и усвајању измена и допуна у силабусима предмета
9. Доношење одлукe о избору у звање *истраживач – приправник*
10. Доношење одлука о давању сагласности за ангажовање наставника за рад у другим високошколским установама
11. Разматрање и усвајање извештаја наставника и сарадника са научних скупова, конференција
12. Доношење одлуке о усвајању Програмског и организационог одбора међународне конференције 19. Дани примењене психологије
13. Разматрање захтева већа департмана, наставника, сарадника и студената и доношење одговарајућих одлука

Потребан материјал за седницу налази се на интернет презентацији Факултета.

Присуство седници је **ОБАВЕЗНО** за све чланове ННВ Филозофског факултета у Нишу.

У случају спречености, дужни сте да свој изостанак благовремено најавите и оправдате у писаној форми Служби за oпште и правне послове. Као оправдано одсуство са седнице сматраће се боловање, плаћено и неплаћено одсуство и службени пут. За недолазак на седницу одбијаће се дневница за тај дан.

**ПРЕДСЕДНИК ВЕЋА**

Проф. др Наталија Јовановић

**О б р а з л о ж е њ е**

Дневног реда за VIII седницу Наставно-научног већа Факултета, заказану за **ПОНЕДЕЉАК 20. ФЕБРУАР 2023. године,** са почетком у **12** сати..

**Т а ч к а 1.**

Потребно је да чланови Наставно-научног већа размотре и усвоје Извод из записника са VII седнице ННВ одржане 6. 2. 2023. године. [link](Izvod%20iz%20zapisnika/Izvod%20iz%20zapisnika%20sa%20sednice%206.%202.%202023..doc)

**Т а ч к а 2.**

У складу са одлуком Сената Универзитета о покретању поступка за избор чланова Савета Универзитета у Нишу за мандатни период од 2023-2027. године (број 8/16-01-001/23-003 од 23. 1. 2023. године) Колегијум Факултета, предложио је проф. др Бранислава Стевановића за члана Савета Универзитета.

Потребно је да ННВ утврди предлог кандидата за члана Савета Универзитета, који би се потом доставио Универзитету у Нишу на даље разматрање и усвајање.

**Т а ч к а 3.**

Потребно је да ННВ донесе предлог одлукe о усвајању Финансијског извештаја о пословању зa 2022. годину. [link](Finansijski%20izvestaj%202022.zip)

Предлог би се потом доставио Савету Факултета на разматрање и усвајање.

**Т а ч к а 4.**

**I** Потребно је да Наставно-научно веће донесе предлог одлуке о усвајању Финансијског плана за 2023. годину. [link](Finansijaki%20plan%202023.zip)

**II** Потребно је да Наставно-научно веће донесе предлог одлукe о усвајању Плана јавних набавки за 2023. годину. [link](Plan%20nabavki/Predlog%20Plana%20nabavki%20za%202023.%20godinu.docx)

**Т а ч к а 5.**

Мср Александра Милановић, студент Докторских академских студија педагогије, предала је Факултету у одређеном броју примерака урађену докторску дисертацију под насловом: *Рефлексивна пракса и дигитална компетентност наставника.*

Веће Департмана за педагогију, на седници одржаној 14. фебруара 2023. године, предложило је Комисију за оцену и одбрану урађене докторске дисертације у саставу:

1. Др Марина Матејевић, редовни професор Филозофског факултета Универзитета у Нишу, ужа научна област Педагогија, председник комисије
2. Др Јелена Максимовић, редовни професор Филозофског факултета Универзитета у Нишу, ужа научна област Педагогија, ментор
3. Др Биљана Новковић Цветковић, ванредни професор Педагошког факултета у Врању Универзитата у Нишу, ужа научна област Педагогија;
4. Др Биљана Ј. Стојановић, ванредни професор Факултета педагошких наука у Јагодини Универзитета у Крагујевцу, ужа научна област Дидактика са методиком;
5. Др Јелена Петровић, ванредни професор Филозофског факултета Универзитета у Нишу, ужа научна област Педагогија.

Потребно је да ННВ донесе предлог одлуке који би се потом доставио Универзитету у Нишу на даље разматрање и усвајање.

**Т а ч к а 6.**

**I** Веће Департмана за социологију доставило је мишљење о испуњености услова за пријаву теме докторске дисертације и предложило образовање Комисије за оцену научне заснованости предложене теме докторске дисертације кандидата мср Ненада Станојевића, студента Докторских академских студија социологије, под насловом: *Културни и социјални капитал породице као фактори образовног постигнућа деце: студија случаја средњошколаца из југоисточне Србије***,** у саставу:

1. Др Наталија Јовановић, редовни професор Филозофског факултета Универзитета у Нишу, ужа научна област: Социологија, председник комисије;

2. Др Немања Крстић, доцент Филозофског факултета Универзитета у Нишу, ужа научна област: Социологија;

3. Др Милена Јовановић Крањец, доцент Економског факултета Универзитета у Крагујевцу, ужа научна област: Социологија;

4. Др Милош Јовановић, доцент Филозофског факултета Универзитета у Нишу, ужа научна област: Социологија;

Потребно је да Наставно-научно веће донесе предлог одлуке који би се потом доставио Универзитету у Нишу на даље разматрање и усвајање.

**Т а ч к а 7.**

Др Татјана Ђурин, редовни професор Филозофског факултета Универзитета у  Новом Саду [link](Recenzije/Ivan%20Jovanovic/Tatjana%20Djurin.pdf), др Ивана Миљковић, доцент Филозофског факултета Универзитета у Нишу [link](Recenzije/Ivan%20Jovanovic/Ivana%20Miljkovic.pdf) и др Витолд Ухерех, ванредни професор Института за романске студије Универзитета у Вроцлаву [link](Recenzije/Ivan%20Jovanovic/Witold%20Ucherech.pdf) написали су и доставили Факултету позитивне рецензије за уџбеник под називом: *Lexicologie de la langue française pour les apprenants allophones*, аутора проф. др Ивана  Јовановића.

Потребно је да ННВ донесе одлуку о прихватању позитивних рецензија.

**Т а ч к а 8.**

**I** На предлог Већа Департмана за социологију, потребно је да ННВ донесе одлуку да се уџбеник *Социологија старења* др Леле Милошевић Радуловић, ванредног професора Филозофског факултета у Нишу, уврсти у листу универзитетских уџбеника за предмет *Социологија старења* на ОАС социологије, ОАС психологије и ОАС социјалне политике и социјалног рада и дода у силабус као основни уџбеник који је написан у складу са програмом акредитованог наставног предмета *Социологија старења.* [link](Dodavanje%20udzbenika/Sociologija%20starenja.zip)

**II** На предлог Већа Департмана за француски језик и књижевност, потребно је да ННВ донесе одлуку да се следећи универзитетски уџбеници и научне монографије користе у настави на студијском програму француског језика и књижевности (ОАС, МАС) и на ДАС страних филологија: [link](Dodavanje%20udzbenika%20i%20izmena%20silabusa/Dodavanje%20udzbenika%20-%20francuski.pdf)

- универзитетски уџбеник: *Lexicologie de la langue française pour les apprenants allophones*, аутора Ивана Јовановића, за предмете *Лексичка* морфологија, *Лексичка семантика* (ОАС, друга и трећа година) и *Фразеологија француског језика* (МАС);

- универзитетски уџбеник: *Француска култура: језик, друштво и духовност кроз епохе*. *Књига 1 – Од романизоване Галије до ренесенасне Француске*, аутора Нермина Вучеља, за предмете *Француска култура 1* и *Старофранцуска књижевност* (ОАС, прва година);

- научна монографија: *Француска веза: стваралаштво српских списатељица прве половине 20. века у контексту француске књижевности и културе*, аутора Владимира Ђурића, за предмете *Интертекстуалост*: *књижевна теорија и пракса* (МАС), *Културни контакти Истока и Запада у европској књижевности* и *Српске књижевнице у европском културном контексту* (ДАС);

- научна монографија: *Драмско стваралаштво Ерик-Емануела Шмита*, аутора Николе Бјелића, за предмете *Савремено француско позориште 20. века* и *Савремена француска књижевност* (ОАС, четврта година), *Поетика савременог позоришта* (ДАС).

- научна монографија: *D’ars bene dicendi aux différentes formes de polysémie Rhétorique, tropes, sens multiple*, аутора Иване Миљковић, за предмет *Семантичка истраживања: полисемија и хомонимија* (МАС).

**III** На предлог Већа Департмана за англистику, потребно је да ННВ донесе одлуку о усвајању измена на предмету *Методологија научног рада* који се изводи на МАС англистике и МАС превођења, и то: [link](Dodavanje%20udzbenika%20i%20izmena%20silabusa/Metodologija%20naucnog%20rada.pdf)

- да се у силабусу датог предмета брише име проф. др Весне Лопичић са списка наставника и име проф. др Душана Стаменковића са списка сарадника;

- да се име проф. др Владана Павловића пребаци из списка сарадника у списак наставника на датом предмету;

- да се списак додатне литературе у силабусу датог предмета прошири следећим библиографским јединицама:

* + Biel, Ł., Engberg, J., Ruano, R. M., & Sosoni, V. (Eds.). (2019). *Research methods in legal translation and interpreting: crossing methodological boundaries*. Routledge,
  + Melinger, C. D. & Hanson, T. A. (2017). *Quantitative Research Methods in Translation and Interpreting Studies*. Routledge, и
  + Stefanowitsch, A. (2020): *Corpus linguistics: A guide to the methodology*. Berlin: Language Science Press.

**IV** На предлог Већа Департмана за англистику, потребно је да ННВ донесе одлуку о измени силабуса предмета *Методика наставе енглеског језика 2,* која би важила само за текућу 2022/23. академску годину,и то: [link](Dodavanje%20udzbenika%20i%20izmena%20silabusa/Metodika%20nastave%20engleskog%20jezika%202.pdf)

- да се укине услов о положеном предмету *Савремени енглески језик 4* за похађање предмета *Методика наставе енглеског језика 2*, због немогућности полагања испита из предмета *Савремени енглески језик 4* у априлском испитном року и чињенице да је тренутна генерација студената треће године ОАС англистике прве две године студија завршила у условима онлајн наставе и испита.

**Т а ч к а 9.**

На основу члана 85. Закона о науци и истраживањима („Службени гласник РС“, број 49 од 8. јула 2019. године) Наставно-научно веће Филозофског факултета у Нишу треба да донесе одлуку о избору:

1. Војина Ранђеловића, мастер историчара, студента Докторских академских студија историје на Филозофском факултету Универзитета у Београду, у звање истраживач- приправник за ужу научну област: Историја; [link](Izvestaj%20za%20izbor%20istrazivaca%20pripravnika/Vojin%20Randjelovic.pdf)
2. Марије Тодосијевић, мастер психолога, студента Докторских академских студија психологије на Филозофском факултету Универзитета у Нишу, у звање истраживач-приправник за ужу научну област: Психологија; [link](Izvestaj%20za%20izbor%20istrazivaca%20pripravnika/Marija%20Todosijevic.pdf)
3. Милице Стојановић, мастер социјалног радника, студента Докторских студија социјалне политике и социјалног рада на Факултету политичких наука Универзитета у Београду, у звање истраживач-приправник за ужу научну област: Социјални рад. [link](Izvestaj%20za%20izbor%20istrazivaca%20pripravnika/Milica%20Stojanovic.pdf)

**Т а ч к а 10.**

**I** На основу члана 90. Закона о високом образовању *(„Сл. гласник РС“, бр. 88/2017. и 27/2018 – др. закон, 73/2018, 67/2019, 6/2020 - др. закони, 11/2021 - аутентично тумачење, 67/2021 и 67/2021 - др. закони)* Правилника о условима и поступку давања сагласности за ангажовање наставника и сарадника у другој високошколској установи и код других послодаваца („Гласник Универзитета у Нишу“, број 7/2018) и члана 120. Статута Филозофског факултета, потребно је да ННВ Факултета донесе одлуку о давању сагласности за ангажовање наставника (допунски рад) на другoм факултету:

Др Љиљани Јанковић, доценту, за извођење наставе и испита на основним и интегрисаним академским студијама Студијског програма Грађевинарство, Студијског програма Управљање пројектима и Студијског програма Архитектура у пролећном семестру школске 2022/2023. године, на Грађевинско-архитектонском факултету Универзитета у Нишу, из предмета:

1. *Енглески језик - основни курс,* II семестар, СПГ, И, фонд часова 1+3,
2. *Енглески језик - језик струке* I, II семестар, СПГ, И, фонд часова 1+1,
3. *Енглески језик - језик струке* I, II семестар, УПГ, И, фонд часова 1+1 и
4. *Страни језик (енглески)* II семестар ИАС архитектуре, И, фонд часова 2+3.

**Т а ч к а 11.**

Потребно је да ННВ усвоји извештај:

* Милана Виденовића, истраживача-сарадника о стручном усавршавању и истраживању у Риму, од 7. до 30. децембра 2022. године. [link](Izvestaj%20sa%20sluzbenog%20puta/Izvestaj%20Milana%20Videnovica.pdf)

**Т а ч к а 12.**

На предлог већа Департмана за психологију потребно је да ННВ донесе одлуку о усвајању Програмског и организационог одбора међународне конференције 19. Дани примењене психологије, под насловом:  *Transformational processes in society, environment, organization, and mental health practice*, која ће се одржати у мешовитом формату (уживо и онлајн) 29. и 30. 9. 2023. године. [link](DPP%20-%20konferencija/Odbor%20DPP.doc)

Након доношења одлуке потребно је да се одлука о Плану организовања научних скупова у 2023. години, на Филозофском факултету у Нишу, по приоритетима (ННВ, 400/1-10-01, од 28. 12. 2022. године) допуни подацима који се односе на тему, место, време и формат одржавања ове међународне конференције.

**Т а ч к а 13.**

Потребно је да чланови Наставно-научног већа размотре захтеве већа департмана, наставника, сарадника и студената и донесу одговарајуће одлуке. [link](Zahtevi)